2015. gada 22. aprīlī Noteikumi Nr. 197

Rīgā (prot. Nr. 21  15. §)

**Grozījumi Ministru kabineta 2009. gada 27. oktobra noteikumos Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā"**

Izdoti saskaņā ar

[Zemesgrāmatu likuma](http://likumi.lv/doc.php?id=60460)

106. panta otro daļu

Izdarīt Ministru kabineta 2009. gada 27. oktobra noteikumos Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā" (Latvijas Vēstnesis, 2009, 175. nr.; 2013, 230. nr.) šādus grozījumus:

1. Papildināt 17.13. apakšpunktu aiz vārdiem "reorganizācijas rezultātā" ar vārdiem "vai iestāde (publiska aģentūra), ja tiesības uz nekustamo īpašumu tā iegūst publiskas personas kapitālsabiedrības reorganizācijas rezultātā".

2. Aizstāt 17.17. apakšpunktā skaitli "5.3." ar skaitli "5.4.".

3. Papildināt noteikumus ar 17.19. apakšpunktu šādā redakcijā:

"17.19. Latvijas zemes fonda pārvaldītājs – akciju sabiedrība "Attīstības finanšu institūcija Altum" – par zemes privatizāciju lauku apvidos regulējošajos normatīvajos aktos noteiktās lauksaimniecības zemes īpašuma tiesību nostiprināšanu zemesgrāmatā."

4. Papildināt noteikumus ar 21. punktu šādā redakcijā:

"21. Šo noteikumu [17.19. apakšpunkts](http://likumi.lv/doc.php?id=%20200087&version_date=01.07.2014#p16.1) stājas spēkā vienlaikus ar informācijas publicēšanu oficiālajā izdevumā "Latvijas Vēstnesis" par Latvijas zemes fonda darbības uzsākšanu*.*"

Ministru prezidente Laimdota Straujuma

Zemkopības ministra vietā –

veselības ministrs Guntis Belēvičs